<classify> Taarifa kwa vyombo vya habari iliyotolewa jana na Ofisa Habari wa TFF, Baraka Kizuguto ilieleza kuwa shirikisho hilo limepokea kwa mshtuko taarifa hizo na kwamba haihusiani na makundi hayo.TFF inauthibitishia umma wa Watanzania kuwa shirikisho halihusiki wala halijawahi kutoa kibali chochote cha kuhusisha mashindano yake na michezo ya kubahatisha, ilisema taarifa hiyo.Alisema kwa kuwa baadhi ya wahusika wa matendo hayo ni kampuni za nje ya nchi, TFF imechukua hatua mbalimbali.TFF imeandika barua kwenye Shirika la Bahati Nasibu ya Taifa ili kupata mwongozo wa kisera na kisheria kuhusu haki na majukumu ya shirika hilo katika kudhibiti na kusimamia jambo hilo. TFF imeandika barua kwa kitengo cha sheria cha FIFA ili kupata mwongozo na ushauri wa namna ya kudhibiti kampuni za nje zinazoshiriki mchezo huu, alisema katika taarifa hiyo.Kutokana na hali hiyo aliwaomba wadau wa mpira wa miguu na washiriki wa michezo ya kubahatisha wajiepushe kushiriki michezo ya kubahatisha inayohushu michezo yote inayoandaliwa na TFF.  <topic>: michezo 